   ขนมเบื้องสร้อยฟ้าศรีมาลา อยู่ในCommunity mall ชื่อ ฟู้ดวิลล่า (ก่อนถึงเดอะ เซอร์เคิล) ถนน ราชพฤกษ์

   ร้านนี้ทำขนมเบื้องสูตรโบราณ มีทั้งใส่หวาน และเค็ม  สำหรับไส้หวานที่นี่ ไม่เหมือนที่อื่นตรงที่ เขาไม่ใช้ครีม แต่ ใช้เนื้อมะพร้าวอ่อน ฝอยทอง งาขาว งาดำคั่วโรยหน้า ที่เด็ดคือ ใช้น้ำผึ้งทาลงไปบนแป้งข้าวกล้อง พอใช้ไฟอ่อนๆ ผิงให้ค่อยๆร้อน ทำให้ขนมเบื้องหอมมาก แป้งกรอบ อร่อย กินเพลิน เพราะไม่หวานมาก ส่วนไส้เค็ม เขาใช้เนื้อมะพร้าวอ่อนผัดกับรากผักชีและพริกไทย โรยต้นหอม และงาดำคั่ว กัดลงไปแล้วจะได้กลิ่นไส้หอมมาก  นอกจากนี้ที่ร้านยังมี ผลไม้แห้งและธัญพืช อีก 8 อย่าง ให้เราเลือกใส่ได้ คือ กีวี สัปปะรด มะเขือเทศ แคนตาลูป ลูกเกด ถั่วธัญพืช ลูกพลับ พุทราจีน 
    ส่วนตัวชอบไส้หวานมากสุด เพราะไม่หวานมาก หอมน้ำผึ้งด้วย
    ที่ร้านยังมี ขนมบ้าบิ่นมะพร้าวอ่อนขายด้วย กรอบนอกนุ่มใน อร่อยดี 
    ขนมเบื้องชิ้นละ 10 บาท ตอนนี้มีโปรโมชั่น 6 ชิ้น 50 ส่วนบ้าบิ่น ชุดละ 40 บาท
    แนะนำว่ากินตอนร้อนๆ เพราะแป้งกรอบมาก

